# **Budapestet érintve köti össze Észtországot Horvátországgal a DACHSER új útvonala**

**A logisztikai szolgáltató a DACHSER kassai fióktelepének működését erősíti a Kassa-Lengyelország és Kassa-Románia új szállítási útvonalak indításával. Ezzel a magyarországi telephelyeket is érintő szállítmányozási szolgáltatással március elejétől teljessé vált a DACHSER észak-kelet és dél-kelet-európai régiókat összekötő tranzitfolyosója, Észtországtól Horvátországig.**

Idén márciusban indult el a DACHSER Rzeszów (Délkelet-Lengyelország) – Kassa útvonal, ennek köszönhetően a Kelet-Szlovákiából egész Lengyelország területére irányuló szállítások mindössze 24-48 órát vesznek igénybe, a távolabbi helyszíneket, például az észak-lengyelországi szczecini kirendeltséget pedig 72 órán belül szolgálják ki. „Az új szállítási vonallal hatékonyabbá válnak a szállítások a két ország között, de az együttműködés nem áll meg Lengyelországban. Mivel az új útvonal az észak-kelet dél-kelet európai tranzitfolyosó része, megkönnyíti Észtországba, Litvániába és Lettországba irányuló és az onnan induló szállításokat is” - mondta el Stanislav Balog, Branch Manager, DACHSER Kassa.

**Két további, Kassáról és Kassára induló járat egészíti ki a kelet-európai szolgáltatást**

A DACHSER másik új, 2022 márciusa óta üzemelő járatvonala Kassát köti össze Romániával. Az új útvonal Magyarországot átszelve 24-48 óra alatt éri el Aradot. A DACHSER magyarországi telephelyét érintve pedig közvetlen kapcsolatot biztosít Ljubljana és Zágráb irányába, ugyanis Pilisvörösvárról naponta indulnak járatok ezekbe a városokba.

A tiszaújvárosi telephelyről tavaly szeptember elején indult el a cég járata Kassára, amellyel a DACHSER Magyarország teljes területéről már egynapos kiszállítást biztosít Szlovákia összes régiójába. A Kassáról indított új járatnak köszönhetően így Tiszaújváros is könnyebben és gyorsabban éri el Lengyelországot és a Baltikumot. Így a Kassáról délre irányuló szállítmányok rövidebb idő alatt érnek Romániába, Szlovéniába és Horvátországba. Mindez új lehetőségeket nyit meg a potenciális ügyfelek előtt.

„Magyarország földrajzi elhelyezkedéséből adódóan fontos szereplője a Kelet-Közép-Európa észak-déli szállítási útvonalának. Pilisvörösvári központunkból több járat indul naponta a régió országaiba, amely gyorsabb kiszállítást biztosít mind európai, mind magyar ügyfeleink számára”- tette hozzá Brandhuber Ákos, Operations Manager, Liegl&Dachser Kft. Pilisvörösvár.

**A DACHSER-ről:**

A Dachser, a németországi székhellyel rendelkező családi vállalkozás két üzleti területen nyújt szállítási logisztikai, raktározási és egyedi szolgáltatásokat: Dachser Air & Sea Logistics és Dachser Road Logistics.

Ez utóbbi két üzletágra oszlik: Dachser European Logistics és Dachser Food Logistics. Átfogó szerződéses logisztikai szolgáltatások és iparág-specifikus megoldások egészítik ki a vállalat kínálatát. A zökkenőmentes szállítmányozási hálózat - mind Európában, mind a tengerentúlon – a teljesen integrált IT-rendszerekkel intelligens logisztikai megoldásokat biztosítanak világszerte.

A Dachser világszerte 387 telephelyen mintegy 30.800 alkalmazottjának köszönhetően 2020-ban mintegy 5,6 milliárd euró konszolidált nettó árbevételt ért el. Ugyanebben az évben a logisztikai szolgáltató összesen 78,6 millió szállítmányt kezelt 39,8 millió tonna súlyban. A Dachser saját országos szervezeteivel 42 országban képviselteti magát, öt országban.

**DACHSER Magyarország:**

A LIEGL & DACHSER Szállítmányozási és Logisztikai Kft. 1999 óta van jelen a magyar piacon, a szállítmányozási és logisztikai piac meghatározó szereplője. Pilisvörösvári székhelyén az ország egyik legmodernebb logisztikai bázisát üzemelteti. Belföldi hálózatát 8 vidéki telephely alkotja, összesen több mint 300 munkatársat foglalkoztat. A kiemelkedő színvonalú szállítmányozási és logisztikai produkció magas színvonalú adminisztratív háttérszolgáltatásra támaszkodik. Az elmúlt évek eredményei alapján a vállalat töretlen és dinamikusan fejlődő szereplője a szolgáltatási szférának. 2020-ban 22,6 milliárd forintos nettó árbevétel mellett 2,34 milliárd forintos adózott eredményt ér.